Dharavi ligger mellom Mumbais to viktigste jernbanelinjer for nærtrafikk, Western Railway og Central Railway. Vest for Dharavi ligger bydelene Mahim og Bandra og nord for Dharavi ligger elven Mithi som renner ut i det Arabiske hav. Sør og øst for Dharavi ligger bydelene Sion og Matunga. Både beliggenheten og dårlig drenering gjør Dharavi utsatt for oversvømmelse i regntiden.